Allan MacDonald (onye na-ede uri)

Reverend **Allan MacDonald** (Scottish Gaelic: **Maighstir Ailein**, An t-Athair Ailean Dòmhnallach) (25 Ọktoba 1859, Fort William - 8 Ọktobe 1905, Eriskay) bụ onye ụkọchukwu Katọlik nke Scotland na onye na-eme mkpọsa n'àgbà ndị ikpeazụ nke Highland Clearances. Ọ bụ onye na-ede uri okpukpe na nke ụwa n'asụsụ Scottish Gaelic na onye na-akọ akụkọ ọdịnala a na-akwanyere ùgwù nke ọma na onye na-anakọta ihe site na ọdịnala a na-ekwu n'ọnụ na Highlands na Islands.

A mụrụ ya n'ezinụlọ nọ n'ọkwá dị n'etiti, nne na nna ya zụlitere ya ka ọ na-asụ naanị asụsụ Bekee. Mgbe ọ n'ụlọ akwụkwọ ndị ụkọchukwu, MacDonald họọrọ ịmalite ịmụ Gaelic, asụsụ ndị nna nna ya, ga emesị bụrụ onye na-asụ mana ede ya nke ọma. Mgbe e techara ya mmanụ ịbụ onye ụkọchukwu, e zigara MacDonald na Diocese nke Argyll na Isles n'ime afọ iri ikpeazụ nke Highland Clearances. Nke a bụ n'oge ọgba aghara Highland Land League kacha biri ọkụ nke mere na MacDonald ghọrọ onye ọgụ ala ndị Ireland kpaliri mmụọ ya. N'okpuru iwu sitere n'aka bishọp ya, ọ ghọrọ onye a ma ama maka ime mkpọsa banyere ikike ndị mbịarambịa, ụgwọ ụlọ dịtụ mma ọkwụkwụ, nchekwa nke ọnụnọ, ime ntuli aka n'efu, na megide Ịkpa ókè n'okpukpe nke na-eme ka ndị parish ya na Outer Hebrides daa ogbenye.  

N'afọ 1889, MacDonald bipụtara akwụkwọ ukwe Katọlik nke ukwe ọdịnala na Gaelic, nke a ka na-eji eme ihe ma ugbua. Ọ nwụrụ n'ọrịa oyi bara ya n'ahụ, pleurisy, yana azụzụ na Eriskay mgbe ọ dị naanị afọ iri anọ na ise. Onye Celtic Ronald Black dere na ọ bụrụ na MacDonald, onye ọsụ ụzọ nke ihe nnọchianya na uri nke oge a na Gaelic, anwụghị n'oge, "ọdịdị nke akwụkwọ ọgụgụ Gaelic na narị afọ nke iri abụọ nwere ike ịdị iche. "

## Oge ọ malitere
thumb|Ben Nevis Inn ebe a kwenyere na ọ bụ ebe a mụrụ Allan MacDonald
Nna Allan, John MacDonald (Scottish Gaelic: Iain Ailein Òg) (1821–1873), ka a mụrụ n'ezinụlọ ndị Carter, dị nso na Grantown-on-Spey e wee were ya n'ọrụ ọtụtụ afọ na General Post Office  dịka onye nche kwajuru ngwá nke ọma, onye iwu e nyèrè ya bụ ka o chebe "Marquess nke Breadalbane" Royal Mail Coach pụọ n'aka ndị ókpóró nọ n'ụzọ warawara dị n'etiti Fort William, Glencoe, Blackmount, and Glasgow. Mgbe ọ lụchara Margaret MacPherson, bụ nwa nwanyị nke onye ọzụzụ atụrụ Strathspey dị na Fort William n'afọ 1852, John MacDonald dokọtara ego zụụrụ ya ịzụta ụlọ ndị ọbịa na 179 High Street n'obodo ahụ. Allan bụ nwa nne na nna ya nke atọ dị ndụ onye a mụrụ n'ime ụlọ dị n'elu n'ụlọ ndị ọbịa nke nna ya na abalị iri abụọ na ise nke ọnwa Ọktoba 1859. A kpọrọ ya aha nna nna ya na-adịchabeghị anya ọ nwụrụ, Allan MacDonald (Scottish Gaelic: Ailein Òg) (1782–1859). MacDonald chetara òtù, na mgbé ọ ka bụ nwata, ma obodo both the town of Fort William na obodo nta ndị gbara ya gburugburu nwere mgbanwe asụsụ site na Gaelic gaa Highland English. O kọwara Fort William dị mgbe ọ ka na-eto eto dịka, "nke ọkara ya dị n'ebe dị ala, ọkara ya dị n'ebe dị elu." Dịka Roger Hutchinson si kwuo, okwu MacDonald mèchàrà kwuo gbasaraIwebata asụsụ Bekee na Fort William nanmgbe ọ ka bụ nwata bụ egbe okwu. Ndekọ e mere site n'ọgụgụ ndị mmadụ e mere n'oge ahụ kpughere na pasent iri asaa nke ndị bi na Fort William population kwuru na ha nwenwuru ike ịsụ asụsụ Bekee na Gaelic. Òtù ọ dị, asụsụ Bekee bụụrụ asụsụ azụmahịa nke a hụtara dịka asụsụ a ga-eji gbanwee n'ọdịniihu, nke mere na John na Margaret MacDonald, bụ ndị na-ejikwa ụlọ ndị ọbịa, họọrọ ikuziri ụmụ ha naanị asụsụ Bekee .

Mmasị MacDonald nwere n'oge ndụ ya niile n'akụkọ ọdịnala Scotland nke Highlands na Islands, mmasị nna ya nwekwuru, malitere mgbe ọ bụ nwata na Fort William. O kwenyere dị ka nwatakịrị n'akụkọ obodo banyere each-uisge, ma ọ bụ "ịnyịnya mmiri", nke Loch Linnhe dị nso, nke azụ ya nwere ike isi n'ụzọ anwansi gbasaa iji mee ka ụmụaka niile chọrọ ịgba ya nwee ike. Ma mgbe ahụ, ịnyịnya mmiri ahụ ga-agba ọsọ banye n'ọdọ mmiri kacha nso ebe ahụ iji gbuo ma rie ụmụaka nọ n'azụ ya. MacDonald mechara cheta, "Ọtụtụ ịnyịnya dị ndị m na-agaghị abanye dị ka nwatakịrị n'ihi egwu ọ ga-abụ *each-uisge*. "  Mmasị MacDonald nwere n'oge ndụ ya niile maka egwu ọdịnala Scotland a na-akpọ na Great Highland bagpipe sikwa na mgbe ọ bụ nwata na Fort William. Ọ gwara enyi ya Frederick Rea "na a mụrụ ya n'ụkwụ Ben Nevis ya mere na ịhụnanya o nwere maka ọkpọkọ ọdịnala agaghị abụghị nke kwesịrị iju anya. Achọpụtara m etu anya ya si na-enwu gbaa mgbe a kpọrọ egwu strathspey, yana, na pibroch, ihu ya siri ike, nke ihu igwe tipịalara ga-ejupụta n'ụcha) ọ ma dọtịa ogologo dị ụkwụ isii n'ozuzu ebe ọ na-agbaso ụda egwu ahụ dị ka nke agha.

## Agụmakwụkwọ n'ụlọ akwụkwọ Ndị Fada

### Kọleji Blairs
N'abalị iri na ise n'ọnwa Ọgọst n'afọ 1871, Allan MacDonald dị afọ iri na abụọ banyere obere ụlọ akwụkwọ ndị Fada na Blairs College dị na Aberdeen. N'oge ọ bịara, ọ na-asụ naanị Bekee. Ma ọnọdụ obibi ndụ na ịdọ aka ná ntị bụ nke dị oke egwu na Blairs College n'oge afọ ndị 1870. Nke ukwuu nke na MacDonald na-ekwukarị n'afọ ndị sochirinụ na, mgbe ihe ọ hụchara na Blairs College gasịrị, ihe isi ike niile nke ịbụ onye ụkọchukwu na Outer Hebrides yiri ihe okomoko ma e jiri ya tunyere ya. MacDonald ga-anọgide na-enwe, "ịkpọ asị yiri ka ha a dị na mma", nke onye isi ụlọ akwụkwọ Blairs, Peter Joseph Grant, maka ndụ ya fọdụrụnụ. Ndị nkuzi ya ndị ọzọ gụnyere James A. Smith, onye ga-abụ Achịbishọp nke St Andrews na Edinburgh. Isi okwu a na-elekwasị anya bụ ọmụmụ nke Ecclesiastical Latin. E nyere ndị seminarị chọrọ ịmụkwa Gaelic akwụkwọ ọkọwa okwu Gaelic nke Ewen MacEachen na nsụgharị ya nke Imitatio Christi nke Thomas a Kempis dere Christi dị ka akwụkwọ nkuzi. A gbara ha ume ka ha gaa n'ihu na ọmụmụ Gaelic n'onwe ha. Asụsụ ndị ọzọ a kụziri gụnyere French, Spanish, na Italian, nke e bu n'uche na ọ ga-akwadebe ndị seminarị na Blairs maka ọmụmụ ihe ọzọ na kọleji Scots dị na Paris, Douai, Rom, na Valladolid. A na-akụzikwara ha Ọdịdị ala site na iji ihe gbara Gburugburu ka ụwa, dịka ọ dị, "nkà ihe ọmụma na alaka ya niile", na nkà mmụta okpukpe.

Nne na nna MacDonald nwụrụ n'oge ọ na-agụ akwụkwọ na Blairs College. Iain Ailein Òg nwụrụ n'ụlọ ndị ọbịa ya dị na Fort William n'ihi ụkwara nta na Gastritis na-adịghị ala ala na 25 Machị 1873. Ọ dị naanị afọ iri ise na asatọ. Nwunye ya di ya nwụrụ, Margaret MacPherson MacDonald dị afọ iri anọ na ise, nwụkwara na Fort William n'ihi nkụchi akpa ume na 20 Disemba 1875.  Ụmụ MacDonald ndị dị ndụ hapụrụ ụlọ ozugbo wee gbasaa. Elizabeth "Lizzie" MacDonald dị afọ iri na abụọ bụ onye nwanne nna nne ya Alexander MacIntosh kpọbatara, onye kpọ̀ọkwara nne ya na-enweghị nna afọ iri atọ tupu mgbe ahụ. Mgbe ọ gụsịrị akwụkwọ na Fort William, Elizabeth MacDonald sonyeere nwanne ya nwanyị tọrọ ya Charlotte MacDonald dị ka ony ọrụ ụlọ na Glasgow. Nwanne ha nwoke dị afọ iri na ụma Ronald MacDonald kwagara Glenshiel na Lochalsh, ebe ọ malitere ịrụ ọrụ dị ka onye ọrụ ugbo.

### Valladolid
Na Septemba 1876, ndị prọfesọ ya dụrụ MacDonald ọdụ ka ọ gaa n'ihu na ọzụzụ ya na Royal Scots College dị na Madrid. Ọ malitere njem gaa Spain obere oge tupu afọ iri na asaa ya  wee rute Valladolid site na njem ụgbọ okporo ígwè o mere gafere Paris na Bordeaux.  Dị ka John Lorne Campbell si kwuo, "Na Valladolid, e nwere ọtụtụ ụmụ akwụkwọ Highland ma ha na-emepụta magazin holograph Gaelic, nke a chekwaara ma ọ dịkarịa ala otu n'ime ha. MacDonald mère ntinye na nke a, o doro anya na n'okpuru ọtụtụ aha nzuzo, maka ederede aka ya na-apụta ugboro ugboro na mbipụta ndị ahụ ndị fọdụrụ"

Na Machị 1882, MacDonald dị afọ iri abụọ na abụọ laghachiri Scotland mgbe ọ nọsịrị afọ ise na Spain. MacDonald ga-eleghachi anya azụ n'obi ụtọ icheta afọ ọmụmụ seminarị ya na Spain ma dee uri Gaelic Rannan do Mgr Mac an Tóisich ("Akwụkwọ ozi nye Fr John MacIntosh nke Bornish") n'oge ya n'ebe ahụ.

### Ịte ya Mmanụ
Mgbe ọ lọtara, ndị nnyocha MacDonald gwara Achịbishọp Charles Eyre na ha nwere afọ ojuju, ọ bụghị naanị na ihe ọmụma ya, kamakwa na amamihe na ezi uche nke o ji tinye ihe ọmụma a n'okwu ụfọdụ. " Allan MacDonald bụ, n'okwu onye isi David MacDonald, "onye na-enweghị ihe mgbochi ọbụla ichi ya ụkọchukwu, ma e wezụga afọ ole ọ dị"  Archbishop Eyre tere Allan MacDonald mmanụ ka ọ bụrụ onye ụkọchukwu na St Andrew's Cathedral, Glasgow, site na 9 Julaị 1882.

## Ọrụ

### Ozi dịka ụkọchukwu na Oban
Mgbe e techara ya mmanụ, AchịBishọp Eyre nyere Allan MacDonald ọrụ nkuzi na Blairs College, nke ọ jụrụ. E kenyere ya ọrụ dị ka osote onye isi nke St Columba's Cathedral na Oban, nke bụ katidral osisi nwa oge nke dị n'ebe a rụrụ Cathedral Hall nke oge a. MacDonald zụlitere ọbụbụenyi chiri anya ma dị ogologo oge ya na Bishọp Angus MacDonald nke Catholic Diocese nke Argyll na Isles. Dị ka John Lorne Campbell si kwuo, "Naanị ezinụlọ Katọlik bi n'obodo Oban n'onwe ya bụ nke Donald McLeod, onye Isle nke Eigg, e wee site na Donald McLead Allan nweta ọtụtụ ukwe ọdịnala, ụfọdụ n'ime ha ka e mechara bipụta n'akwụkwọ ukwe o bipụtara na 1893. Nke a bụ mmalite nke inwe mmasị na ọdịnala a kọrọ n'ọnụ nke Allan tinyere ike ya n'oge ezumike ya ruo afọ iri na asaa sochirinụ, na-ewepụ akụkọ ọdịnala ndị a kọrọ n'ọnụ, ekpere, ukwe, abụ, akụkọ, aha ebe, omenala na akụkọ ihe mere eme nke Gaelic mgbe bụla o nwetara oghere ya. Na-erule afọ 1884, etu MacDonald si ghọta asụsụ Gaelic bụzi nke e mechara kpọọ nke zuru ezu. Mgbe ọ jụkwara ọzọ ọkwa ngalaba e nyèrè ya na Blairs College, e kenyere Allan MacDonald dị afọ iri abụọ na anọ na parish dị na Outer Hebrides wee gafee The Minch.

## Ọnwụ
Otú ọ dị, MacDonald ga-anwụ ọnwa ole na ole ka e mesịrị. Dị ka asambodo ọnwụ ya na General Register Office dị na Edinburgh si kwuo, *Maighstir Ailein* nwụrụ n'ihi oyi bara ya n'ahụ, pleurisy, na influenza n'àkwà nke Rectory ya n'elekere mbụ nke ụtụtụ na 8 Ọktoba 1905. Nwanne ya nwoke nke obere, Ronald MacDonald, onye si n'ugbo ya na Glenshiel bịa n'oge na-adịbeghị anya, nọ ya mgbe ọ nwụrụ. E mere usoro Mass Tridentine maka mkpụrụ obi ya na St. Michael's Church site n'aka nwa nwanne nna Allan MacDonald nke mbụ, Canon Alexander MacKintosh (1853-1922), nke ndị ụkọchukwu iri abụọ na otu, ọtụtụ n'ime ndị enyi Allan MacDonald na ndị niile bi n'àgwàetiti ahụ bịara. MacDonald ahọrọla ebe ili ozu maka onwe ya n'akụkụ ụlọ ụka ahụ ma chee ihu na Sound of Barra, kpochapụchaa nettles ndị juru na ya, ma jiri osisi na-adọkpụ gbaa ogige ahụ gburugburu. O kwuru, "Ka e lie m n'etiti ndị m nwụrụ anwụ dịkwa nso na ndị m dị ndụ, ka m nọrọ ha nso, nakwa ka mụ na ha bilie n'otu n'Ụbọchị Ikpe."  Mgbe Requiem gasịrị, e si na *Am Rubha Bàn* buru igbe ozu MacDonald gaa n'ebe ili ozu ọ họọrọ. Otu n'ime ndị bịara ya mechara cheta na ọ bụ olili ozu ikpeazụ nke e ji omenala Keening, ma ọ bụ *Coronach*, mee ihe na Hebrides. Mgbe e wedara igbe ozu MacDonald n'ili, ndị Katọlik na-ebe ákwá nke Eriskay chụpụrụ ndị na-egwu ili ma jiri aka ha kpochie ili ahụ site n'onye ọ bụla ikporo obere aja n'aka n'otu n'otu.

Ewezuga nwanne ya nwoke nke obere Ronald, ụmụnne ya nwanyị abụọ lụrụ di, Mrs. Charlotte McHardy nke Helensburgh, nwunye onye uwe ojii, na Mrs. Elizabeth MacInnes nke Anderston bụkwa ndị Allan MacDonald hapụrụ na-eru uju ya. Dị ka akụkọ 14 Ọktoba 1905 si kwuo na Glasgow Observer, ụmụnne atọ ahụ dị ndụ nọọrọ na Eriskay maka aka Mass na olili  MacDonald. Ka ọ na-erule afọ ndị 1930, nwa nwanyị Elizabeth MacInnes, Margaret "Meg" MacInnes، aghọwo onye a ma ama dị ka onye na-agụ egwú ọdịnala Gaelic. Ruo mgbe ọ nwụrụ n'ihe dị ka n'afọ 1947, MacInnes nọ na-eleta Eriskay mgbe niile, ebe a na-ewere ya dị ka onye nketa MacDonald. Na mgbakwunye na inye Requiem Mass, Canon MacKintosh dere ma bipụta nkwuputa ọnwụ mmadụ maka nwa nwanne nna ya nwụrụ anwụ, "nke nyere ihe ndabere maka akụkọ ndụ niile sochirinụ".

N'afọ 1909, a raara obe Celtic High nye n'ili Allan MacDonald n'ebe olili ozu St Michael. Kemgbe ọnwa Julaị afọ 2001, ụzọ dị otu kilomita gafere Sound of Barra n'etiti Eriskay na South Uist, nke enwere ike ị̀gbara gbafee n'ụzọ dị mfe, kama ịbụ, dị ka ọ dị n'oge ndụ MacDonald, nke obere ụgbọ mmiri na-egbu azụ na-agbagharị n'elu ya n'ụzọ doro anya.Ebe a rụrụ ụlọ ekpere nke afọ 1852ebe MacDonald bu ụzọ nye Mas n'oge nleta mbụ ya na Eriskay bụ ugbu a ụlọ nsọ Marian ebe ihe oyiyi nke Our Lady of Fatima guzo na-ele Sound of Barra anya.

## Akụkọ ọdịnala, akwụkwọ ọkọwa okwu, na nchịkọta abụ ọdịnala

### Akwụkwọ Abụ
MacDonald malitere ịnakọta akụkọ ọdịnala mgbe e kenyere ya Oban obere oge ka e techara ya mmanụ dịka ụkọchukwu. Site na Donald MacLeod, onye ọkụ azụ na onye parish nke St Columba's Cathedral si Isle of Eigg, MacDonald chịkọtara ọtụtụ ukwe Katọlik n'asụsụ Scottish Gaelic. O gbakwunyere ọtụtụ ihe ndị a na ndepụta na nsụgharị nke ya ma bipụta akwụkwọ ukwe Gaelic a na-edeghị aha ya n'afọ 1893. 

### Akwụkwọ ọkọwa okwu
Akwụkwọ edemede MacDonald gụnyekwara akwụkwọ ọkọwa okwu zuru ezu nke okwu Scottish Gaelic ndị nọ n'oké ihe ize ndụ nke ịpụ kpamkpam n'iji ha n'asụsụ ma chefuo nkọwa ọdịnala ha. Ọbá akwụkwọ MacDonald gụnyere ọtụtụ mpịakọta dị ụkọ nke akụkọ ifo Celtic, nchịkọta abụ Scottish Gaelic, na uri Bardic nke narị afọ nke iri na asaa na nke iri na asatọ, nke ọ ghọtara na-ejuputakarị n'okwu na atụmatụokwu ndị na-apụtaghị a na-kọwakwanụghị na akwụkwọ ọkọwa okwu Scottish Gaeic ọ bụla dị. MacDonald nwere ihe o ji karịa onye ọ bụla chọrọ ịmụta okwu na atụmatụokwu ndị a taa, ebe ọtụtụ n'ime ndị parish ya bụ ndị agadi na-asụ naanị otu asụsụ Gaelic ndị  a mụrụ tupu Agha nke Waterloo nke afọ 1815 na ndị bi n'onwe ha site na Highland Clearances. N'ihi ya, MacDonald na-arịọkarị ndị agadi a na-ebu ọdịnala ka ha mee ka ihe okwu na atụmatụokwu ndị a a na-ejighịzi eme ihe pụtara doo anya, ọ wee dezie nkọwa zuru ezu na akwụkwọ edemede ya, na-edekwa aha ndị kọwaara ya ihe ọ na-ede.

Writing in 1953, John Lorne Campbell nwere nnukwu òtùtò màkà ọrụ  MacDonald dịka onye lexicographer, na-ekwu "Nchịkọta a na-egosipụta ngalaba niile nke ndụ Hebridean. E nwere ike isi na ya nweta okwu ndị doro anya, nwee nghọta, na-egosipụta nkà asụsụ nke dị sụrụ asụsụ Hebridean yana Gaelic nke narị afọ nke iri na itoolu, gbasara omenala ha, akparamagwa na orụ ha, nakwa nkwenye nke okpukpe ha dị ike nakwa nchọpụta ha nke a kpachapụrụ anya mee banyere akụmakụ na ụmụ anụmanụ gbara ha gburugburu; e nwere ike isi na ya nweta ihe ọmụma banyere akụnaụba nke akụkọ ifo na omenala a na-akọ n'ọnụ nke ndị Gael chekwara n'agbanyeghị ụbịam, mmegbu na mbịatụ nke asụsụ ha sitere n'iwu, ọdịbendị na-akpali échìchè ha nke rọpụtaara ha echiche ụgha dị iche iche na mkparịtaụka kwa ụbọchị ha." Site n'enyemaka ọtụtụ ndị ji kọmputa dee ya bu ihe, Campbell deziri akwụkwọ nkọwa okwu ahụ maka mbipụta, site, n'ime ọtụtụ ihe ndị ọzọ, idenye ihe ndị dị na ya n'usoro A B Ch D maka mbipụta. E bipụtara agba nke mbụ nke akwụkwọ nkọwa okwu ahụ na Dublin n'afọ 1958, a kọwaakwala ya kemgbe ahụ dịka isi ihe maka ọmụmụ Celtic, asụsụ Scottish Gaelic, yana akwụkwọ ọgụgụ ya. N'ajụjụ ọnụ a gbara ya n'afọ ndị 2010, Catriona Black kwụrụ maka akwụkwọ nkọwa okwu ahụ, "A hụrụ ma okwu ndị dị ya n'anya. Ha mara mma nke ukwuu ma na-atụ aka na ihe ndị mere eme kpọmkwem. Ha na-adịtụkwa ịkwa emu - e nwere mmetụta mmadụ ebe ahụ. Mgbe ụfọdụ ha na-eji nwayọ akwa mmadụ emu."

### Akwụkwọ edemede
Mgbe ọ na-arụ ọrụ na St. Peter's Church na South Uist, onye nkuzi MacDonald, Alexander Campbell (1820-1893), gbara ya ume ka ọ gaa n'ihu n'ọrụ nchịkọta ya ma lekwasị anya na akụkọ ifo ndị Hebride na akụkọ ọdịnala nke South Uist. Campbell, onye nyeere onye na-akọ akụkọ ọdịnala a ma ama Alexander Carmichael aka ịnakọta ihe e bipụtara na *Carmina Gadelica*, na-agwakarị Allan MacDonald, "Nwa m nwoke, mgbe ị na-akọ ihe ndị m tara ahụhụ kparie, ị ga-ekwere ihe ndị ọzọ. "  Dị ka John Lorne Campbell si kwuo, "Nchịkọta akụkọ ọdịnala ya, nke ọtụtụ n'ime ha ka a ka ga-ebipụta, na-eru ọtụtụ puku narị okwu, ma eleghị anya nchịkọta akụkọ ọdịnala kachasị ukwuu metụtara otu mpaghara doro anya nke otu onye edemede, ọ bụla merela. O nwetara ụtọ ndụ sitere na ọbụbụenyi na nkwanye ùgwù nke ọtụtụ ndị ọkammụta a ma ama na Scotland yana Ireland ndị na-egbughi oge ịjụ ya ụdịrị ajụjụ ọ bụ naanị ya nwere ike ịza n'oge ahụ. Ọ hapụrụ, n'etiti ihe ndị ọzọ, ụtọ asụsụ nke South uist Gaelic na akwụkwọ mkpirikpi n'asụsụ Gaelic, nke ebiputarala na akwụkwọ ozi Faire, Na ọtụtụ uri ndị ọzọ." E mechara hụta MacDonald dịka otu ọkachamara a ma ama na nkà ya, nke mere na ndị dịka Walter Blackie, Alexander na Ella Carmichael, George Henderson, William MacKenzie na Neil Munro na-edetara ya akwụkwọ ozi iji jụta ya ucheobi ya gbasara ihe..

## Akwụkwọ edemede mbụ

### Abụ okpukpe
Abụ MacDonald bụkarịrị Abụ Ndị Kraịst, dịka a ga-atụ anya n'aka onye nwere ọkpụkpọ òkù o nwere. O dere Abụ Ekeresimesi nke Scottish Gaelic, ukwe na amaokwu iji sọpụrụ Nné Jesu dị ngọzi, Kraịst dị ka nwata, na Sakramentị dị Ngọzi. Otú ọ dị, n'ọtụtụ uri Ekeresimesi ya, MacDonald na-ekwu na Kraịst dịka nwata bịara n'ụwa ma ejighị ọṅụ nabata ya, kama site na Mkpagbu okpukpe na ịkpọasị nke agbụrụ mmadụ.

MacDonald sụgharịrị Mas Tridentine  na akwụkwọ ndị Kraịst n'asụsụ Latin gaa n'amaokwu Gaelic; gụnyere Dies irae nke Thomas nke Celano,  Stabat Mater,  Ave Maris Stella,  A *Solis ortus cardine*,  *Te lucis ante terminum*, [4] na Salve Regina.

Uri okpukpe mbụ nke MacDonald gbalịkwara imejupụta oghere ndị dị n'akụkọ ọdịnala n'ọnụ nke ndị Hebride Mpụga. A gwara MacDonald na ụmụ aka South uist eburula katkizim dị n'uri ọnụ nke ndị Gaelic n'isi tupu Nnwere onwe Katọlik na 1829. Ebe ọ bụ na ọ dịghị onye a hụrụ nke ka nwere ike ịgụghachite katkizim ndị ahụ furu efu site na ncheta, MacDonald kpebiri imepụta ya ọzọ kama ide ya. N'ihi ya, o dere usoro "abụ nkuzi", nke bụ nsụgharị n'asụsụ Gaelic yana ime ya ka ọ dị n'ụdị amookwu bụ A Catechism of Christian Doctrine, "Penny Catechismo" a ma ama nke Bishop Richard Challonerdere. Mgbe ọ na-ede abụ- na uri An Eaglais ("Chọọchị"), MacDonald jiri ihe atụ oge ochie nke Chọọchị Katọlik dị ka Ụgbọ mmiri nke St. Peter, mee ka ọ kwekọọ na ọdịbendị nke Outer Hebrides, ma chetagharịa Jizọs Kraịst dị ka Onye na-arụ ụgbọ mmiri na Hebridean. Ọzọkwa, MacDonald, onye na-enwe mmasị mgbe niile n'ime ka ọdịnala nke akwụkwọ Gaelic na ntụziaka okpukpe jikọọ, dere uri a na-agbaso ụdị abụ Waulking.

## Ihe Ncheta
[áká_èkpè|thumb|Canna House, ebe a na-echekwa ihe ndekọ nke John Lorne Campbell na [Margaret Fay Shaw nke Akwụkwọ Scottish Gaelic, akụkọ ihe mere eme, na akụkọ ọdịnala.]]
Akwụkwọ ncheta Amy Murray banyere ọbụbụenyi ha, bụ 'Father Allan's Island' ka Padraic Colum bipụtara nke nwere okwu mbido na 1920. Dị ka Ray Perman si kwuo, "E dere ya n'ụzọ akụkọ ifo dị aňaa - ụfọdụ ga-ekwu na ọ na-akpasu iwe, akwụkwọ ya bụ n'agbanyeghị nke ahụ, akwụkwọ nwere mmetụta, na-abụghị nke na-enweghị isi nke Allan na ndụ ya na Eriskay na mbido narị afọ nke iri abụọ. Ọ nwere nnukwu ihe ịga nke ọma na United States."  Aha mbụ a ga-akpọ maka ịzọpụta Allan MacDonald pụọ n'ịbụ onye a na-amaghị ama yana iweghachi aha ya na mkpa ọ na-egbo na Akwụkwọ ọgụgụ Scottish Gaelic, ga abụrịrị di Margaret Fay-Shaw, onye ọkà mmụta na onye mba Scotland bụ John Lorne Campbell. Nnyocha Campbell banyere MacDonald malitere na 1936, mgbe magazin Outlook gwachara ya ka ọ nyochaa mbipụta nke abụọ nke akwụkwọ ncheta nke onye na-agụ egwú Amy Murray bụ Father Allan's Island. Campbell, n'agbanyeghị na a zụlitere ya na chọọchị Scottish Episcopal,  "nwere mmasị dị ukwuu na Father Allan", onye ọ nụrụ otuto dị elu site n'aka ndị bi na South Uist, Eriskay, na Barra bụ ndị maara ya.  Site n'enyemaka nke ndị enyi dị iche iche yana mahadum nke Glasgow na Edinburgh, Campbell nwerenwuru Ike ịchọpụta ihe odide uri, akwụkwọ akụkọ, na nchịkọta akụkọ ọdịnala zuru ezu nke Allan MacDonald, nke a na-ahụghị a ma chee na ọ furu efu kemgbe ọnw*ụ* ya na 1905. Ka okwu ahụ na-agbasa, ndị ọzọ kesara akwụkwọ ozi ndị a hụrụ, ma nke e zigaara MacDonald ma nke yanwa degaara ndị ọzọ. Nnyocha zuru ezu Campbell mekwuru banyere ndụ MacDonald, oge, na ihe odide ya, yana akwụkwọ akụkọ ya, ka a chịkọtara ma debe ya na Canna, na Inner Hebrides nke Scotland. Nchịkọta mbụ nke amookwu MacDonald n'asụsụ Gaelic, *Bàrdachd Mghr Ailein: The Gaelic Poems of Fr Allan McDonald of Eriskay (1859-1905) *, bụ nke John Lorne Campbell bipụtara n'onwe ya na 1965. N'afọ 1966, onye ga-abụ ọkà mmụta akwụkwọ Gaelic n'ọdịnihu Ronald Black natara akpa jupụtara na akwụkwọ Gaelic site n'aka Dr. Campbell ma weta ha Eriskay maka ire ere n'ụgbọ mmiri si Ludag, South Uist. N'oge ahụ, Eriskay ka nwere ọtụtụ ndị na-asụ naanị otu asụsụ Scottish Gaelic ndị maara MacDonald n'onwe ha. Black echetawo na akwụkwọ uri ahụ na "obere akụkọ ndụ na-acha anụnụ anụnụ nke Nna Allan" nke Campbell, ha abụọ "ka a nọ na-ere dị ka achịcha dị ọkụ".

Site n'ịgba ume nke Ferdi McDermott nke ụlọ ọrụ mbipụta akwụkwọ Saint Austin,  Ronald Black dezigharịrị akwụkwọ akụkọ agbasakwuru ma dị n'asụsụ abụọ nke amaokwu Gaelic nke ụkọchukwu ahụ, ma nke okpukpe ma nke ụwa, ebe Mungo Books bipụtara ya na 2002, nke bụ mgbe ahụ, ụdị ụlọ ọrụ mbipụta akwụkwọ Saint Austin nke ndị Scotland nwe. Otú ọ dị, Ronald Black kwuru na ọtụtụ n'ime uri MacDonald ka a na-ebipụtaghị nke na mbipụta Mungo Books nwere ike ịdị ogologo okpukpu abụọ. Dịka ọmụmaatụ, nsụgharị ọkammụta site na Ecclesiastical Latin gaa na Scottish Gaelic nke Compline service enwetara na Roman Breviary, nke John Lorne Campbell chọtara n'aka Canon William MacMaster na Fort William n'afọ 1950, ka na-ebipụtaghị. 

E guzobere Comann Eachdraidh Eirisgeidh ("The Eriskay Historical Society") na 2010 ma, ka ọ na-erule 2021, ọ zụụrụ ụlọ akwụkwọ nke agwaetiti ahụ n'oge na-adịbeghị anya, nke mechiri kemgbe 2013, iji gbanwee ya ka ọ bụrụ ebe ngosi ǹkà na Akụkọ ihe mere eme. Iji sọpụrụ Allan MacDonald na mkpa ọ dị na Akwụkwọ ọgụgụ Scottish Gaelic, Comann Eachd养 Eirisgeidh eguzobewokwa "Maighstir Ailein's Poetry Trail", ụzọ njem nleta ebe ndị mara mma na-esonyere peeji ndị e dèrè n'asụsụ abụọ na igbe site na uri a ma ama nke onye ụkọchukwu na onye ode-uri ahụ, *Eilein na h-Òige* ("Isle of Youth"). 

## Akwụkwọ ndị O bipụtara

* E bipụtara ya n'amaghị aha ya (1889), LaoDS Caitliceach Tricky, Oban, bipụtara ya ọzọ na 1936. 
* E bipụtara ya n'amaghị aha ya (1893), Comi-Chru Nate de LaoDS Spioradail, Oban. O nwere ukwe Gaelic, dị ka *Tàladh Chrìosda*, nke a chịkọtara site na ọdịnala a na-ekwu n'ọnụ, yana ukwe mbụ na nsụgharị akwụkwọ nke MacDonald.
* Nchịkọta site na Allan MacDonald (1958, 1972, 1991), Gaelic Words from South Uist and Eriskay - Edited, Dublin Institute for Advanced Studies. Mbipụta nke abụọ na mgbakwunye, nke Oxford University Press bipụtara. [CH2/1/13]
* Edere ma depụtaghachi site na John Lorne Campbell (1965), Bàrdachd Mhgr Ailein: The Gaelic Poems of Fr Allan McDonald of Eriskay (1859-1905), T & A. Constable, Edinburgh. [CH2/1/13]
* *Eilein na h-Òige; Abụ nke Fr. Allan MacDonald*, nke Ronald Black dezigharịrị, Mungo Books, Glasgow, 2002.

## Edensibịa

## Ịgụrụ Gawa

### Akwụkwọ

* Edited by Ronald Black (2002), Eilein na h-Òige: The Poems of Fr. *Allan MacDonald*, Mungo Press, Glasgow.
* 
* 
* 
* Amy Murray (1920), Father Allan's Island, Harcourt, Brace na Howe, New York. Site n'okwu mbido nke Padraic Colum.

### Akwụkwọ akụkọ naanị kwa mgbe

* John Lorne Campbell, The Sources of the Gaelic Hymnal, 1893, The Innes Review, December 1956 Vol. VII, Nke 2, peeji nke 101-111.&nbsp;
* Allan MacDonald, nke Ronald Black sụgharịrị, A Christmas Hymn: May the Trinity be Praised, St Austin Review (December 2001), peeji nke 2.
* Jim Donohoe, *Nnukwu Onye Nchụàjà nke Eriskay*, nke Ireland, (6 Septemba 2024).

## Njikọ mpụga

* Akụkọ ndụ John Lorne Campbell banyere Allan MacDonald
* Another Flower of Scotland, nke Joseph Pearce dere, sitere na usoro edemede "The Unsung Heroes of Christendom", Crisis Magazine, 1 June 2024.
* Ajụjụ ọnụ Peigi MacRae gbara ya banyere MAIGHSTIR SEÒRAS AGUS MAIGHStIR AILEAN, (n'asụsụ Scottish Gaelic)